நவம்பர் 1978 ஆம் ஆண்டில் அந்தக் குழு மீண்டும் தன் ரிக்கார்டிங்கைத் தொடங்கியது, இந்த முறை ஸ்வீடனின் ஸ்டாக்ஹோம்-இல் உள்ள போலார் ஸ்டூடியோசில் தொடங்கியது. அதன் விளைவாக ஏற்பட்ட இசைத் தொகுப்பு "இன் த்ரூ தி அவுட் டோர்" , சோனிக் பரிசோதனைகளின் ஒரு பரிமாணத்தை வெளிப்படுத்தியது, இதுவும் விமர்சகர்களிடமிருந்து ஒரு கலவையான வரவேற்பைப் பெற்றது. எவ்வாறாக இருந்தபோதிலும் அந்த இசைக்குழு விசுவாசமுள்ள இரசிகர்களை இன்னமும் தன்வசம் வைத்திருந்தது, மேலும் அந்த இசைத் தொகுப்பு இரண்டாவது வாரத்திலேயே அமெரிக்க மற்றும் இங்கிலாந்து "பில்போர்ட்" இசைத் தொகுப்பு வரிசைப் பட்டியலில் எளிதாக முதல் இடத்தைப் பிடித்துவிட்டது. இந்த இசைத் தொகுப்பு வெளியீட்டின் விளைவாக, லெட் செப்பெலினின் ஒட்டுமொத்த பட்டியலும், அக்டோபர் 27 மற்றும் நவம்பர் 3 1979 இடையிலான வாரங்களுக்கிடையில் "பில்போர்ட்" டாப் 200 க்குள் இடம்பிடித்தது.

ஆகஸ்ட் 1979 ஆம் ஆண்டில் டென்மார்க் கோபென்ஹேகனில் இரு பயிற்சி நிகழ்ச்சிகளுக்குப் பின்னர் லெட் செப்பெலின் க்னெப்வர்த் இசை விழாவில் இரு இசைக்கச்சேரிகளில் தலைப்புச்செய்தியானது, இங்கு இந்த இசைக்குழு திரும்பவந்ததை சுமார் 120,000 நபர்கள் கண்டுகளித்தனர். எனினும் மீண்டும் முழு நேர இசைப் பயணத்துக்கு பிளாண்ட் ஆர்வம் காட்டவில்லை, அவர் லெட் செப்பெலினை விட்டு விலகவும் ஆலோசித்துக் கொண்டிருந்தார். பீட்டர் கிராண்ட் அவரை வற்புறுத்தி தங்க வைத்தார். ஒரு குறுகிய ஆடம்பரமற்ற ஐரோப்பிய பயணம் ஒன்று 1980 ஆம் ஆண்டு ஜூன் மற்றும் ஜூலையில் மேற்கொள்ளப்பட்டது, அதில் வழக்கமான நீளமான ஜாம்கள் மற்றும் சோலோக்களில்லாமல் குறைக்கப்பட்ட அரங்கினைக் கொண்டிருந்தது. ஜூன் 27 அன்று, ஜெர்மனியின் நுரம்பெர்க்கில் நடந்த ஒரு நிகழ்ச்சியில் மூன்றாவது பாடலின் இடையில், ஜான் பான்ஹாம் மேடையிலேயே சரிந்துவிழுந்து மருத்துவமனைக்குக் கொண்டு சென்றதும் இசைக்கச்சேரி பாதியிலேயே நிறுத்தப்பட்டது. அதிகரித்த மது மற்றும் போதை மருந்து உட்கொள்ளல் காரணமாகவே பான்ஹாம்மிற்கு சிக்கல்கள் ஏற்பட்டதாக பத்திரிக்கைகளில் ஊகங்கள் எழுந்தன, ஆனால் இசைக்குழு அவர் அதிகமான உணவு உட்கொண்டதாகத் தெரிவித்தது, மேலும் அவர்கள் அந்த ஐரோப்பிய பயணத்தை ஜூலை 7 அன்று பெர்லினில் நிறைவுசெய்தனர்.

செப்டம்பர் 24, 1980 அன்று பான்ஹாம், லெட் செப்பெலின் உதவியாளர் ரெக்ஸ் கிங்கால் அழைத்துச்செல்லப்பட்டார், அமெரிக்காவில் மேற்கொள்ளவிருக்கும் பயணத்துக்காக ப்ரே ஸ்டூடியோவில் நடக்கும் ஒத்திகைக்கு அழைத்துச் செல்லப்பட்டார், இது 1977 ஆம் ஆண்டுக்குப் பின்னர் அந்த இசைக்குழுவின் முதல் இசைப் பயணமாகும், இது அக்டோபர் 17 அன்று தொடங்கவிருக்கிறது. பயணத்தின்போது பான்ஹாம் சிற்றுண்டிக்காக நிறுத்தும்படி கேட்டுக்கொண்டார், அங்கு அவர் நான்கு மடங்கு வோட்கா (450 மிலி) அருந்திவிட்டு உடன் ஹாம் ரோல் எடுத்துக்கொண்டார். ஹாம் ரோலை ஒரு கடி கடித்துவிட்டு அவர் தன்னுடைய உதவியாளரிடம் "சிற்றுண்டி" என்று கூறினார். ஸ்டூடியோவிற்கு வந்தபிறகும் அவர் தொடர்ந்து அதிகமாகவே குடித்துக்கொண்டிருந்தார். மாலை நேரங்கழித்தே ஒத்திகையை நிறுத்தினர், இசைக்குழு பேஜின் வீட்டில் ஓய்வெடுக்கச் சென்றனர் — விண்ட்ஸர் கிளீவரில் இருக்கும் பழைய மில் வீடு. நடு இரவுக்குப் பின்னர் பான்ஹாம் அங்கேயே தூங்கிவிட்டிருந்தார், அவரைத் தூக்கி மெத்தையில் கிடத்தி பக்கவாட்டில் படுக்க வைத்தனர். மறுநாள் மதியம் 1:45 மணிக்கு பென்ஜி லீஃபெவ்ரெ (இவர் ரிச்சர்ட் கோல்லுக்கு மாற்றாக லெட் செப்பெலினின் பயண மேலாளராக நியமிக்கப்பட்டிருந்தார்) மற்றும் ஜான் பால் ஜோன்ஸ் அவர் இறந்து கிடப்பதைக் கண்டார்கள். அப்போது பான்ஹாம் 32 வயதே நிரம்பியிருந்தார். இறப்பிற்கான காரணம் வாந்தியால் ஏற்பட்ட மூச்சுத்திணறல் என்றது, அக்டோபர் 27 அன்று நடந்த புலன்விசாரணையில் விபத்துக்குரிய மரணம் என்னும் தீர்ப்பு அளிக்கப்பட்டது. உடல் கூராய்வு எந்தவிதமான போதை மருந்தையும் பான்ஹாம்மின் உடலில் கண்டறியவில்லை. பான்ஹாம் அக்டோபர் 10, 1980 அன்று எரிக்கப்பட்டார், மேலும் அவருடைய சாம்பல் இங்கிலாந்து வோர்செஸ்டெர்ஷைர், டிராய்ட்விச்சில் இருக்கும் ரஷாக் பாரிஷ் தேவாலயத்தில் புதைக்கப்பட்டது.

அவருக்கு மாற்றாக கோஸி போவெல், கார்மைன் அப்பைஸ், பேர்ரிமோர் பார்லோ, சைமன் கிர்கே அல்லது பேவ் பேவான் குழுவுடன் இணைவார்கள் என்ற வதந்திகள் இருந்தபோதிலும், மீதமுள்ள உறுப்பினர்கள், பான்ஹாம்மின் மரணத்திற்குப் பின்னர் அதை கலைத்துவிட முடிவுசெய்தார்கள். டிசம்பர் 4, 1980 அன்று அவர்கள் செய்தி அறிக்கையை வெளியிட்டு, பான்ஹாம் இல்லாமல் அந்த இசைக்குழு தொடராது என்று உறுதிப்படுத்தினார்கள். "எங்கள் அருமை நண்பரின் இழப்பும், எங்களாலும் எங்கள் மேலாளராலும் உணரப்பட்ட பிரிக்கமுடியாத ஒத்திசைவின் ஆழமான உணர்ச்சியும், நாங்கள் முன்பு இருந்ததுபோல் எங்களால் தொடர்ந்து இருக்க முடியாது என்ற முடிவுக்கு கொண்டுசென்றுள்ளது என்பதை உங்களனைவருக்கும் தெரியப்படுத்த விரும்புகின்றோம்."

களவாடி பயன்படுத்தியதாக குற்றச்சாட்டுகள்
ஆரம்ப நாட்கள் (1968–1970)
மீண்டும் இணைதல் இசைப் பயண அறிக்கைகள் (2008-2009)
பான்ஹாம்மின் இறப்பு மற்றும் கலைத்தல் (1978–1980)